
SPRÁVA NEZÁVISLÉHO AUDÍTORA
pre štatutárny orgán obce Cernina
1. Správa z auditu konsolidovanej účtovnej závierky
Nepodmienený názor
Uskutočnil som audit konsolidovanej účtovnej závierky obce Cernina, ktorá obsahuje  konsolidovanú súvahu k 31. decembru 2024, konsolidovaný výkaz ziskov a strát za rok končiaci sa k uvedenému dátumu, a konsolidované poznámky, ktoré obsahujú súhrn významných účtovných zásad a účtovných metód.
Podľa môjho názoru priložená konsolidovaná účtovná závierka poskytuje pravdivý a verný obraz finančnej situácie obce Cernina k 31. decembru 2024 a výsledku jej hospodárenia za rok končiaci sa k uvedenému dátumu podľa zákona č. 431/2002 Z.z. o účtovníctve v znení neskorších predpisov (ďalej len „zákon o účtovníctve“).  
Audit som vykonal podľa medzinárodných audítorských štandardov (International Standards on Auditing, ISA). Moja zodpovednosť podľa týchto štandardov je uvedená v odseku Zodpovednosť audítora za audit konsolidovanej účtovnej závierky. Od obce Cernina som nezávislý podľa ustanovení zákona č. 423/2015 o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov (ďalej len „zákon o štatutárnom audite“) týkajúcich sa etiky, vrátane Etického kódexu audítora, relevantných pre môj audit účtovnej závierky a splnil som aj ostatné požiadavky týchto ustanovení týkajúcich sa etiky. Som presvedčený, že audítorské dôkazy, ktoré som získal, poskytujú dostatočný a vhodný základ pre môj názor.

Zodpovednosť štatutárneho orgánu za  konsolidovanú účtovnú závierku
Štatutárny orgán obce Cernina je zodpovedný za zostavenie  konsolidovanej účtovnej závierky podľa zákona o účtovníctve a interné kontroly, ktoré považuje za potrebné na zostavenie konsolidovanej účtovnej závierky, ktorá neobsahuje významné nesprávnosti, či už v dôsledku podvodu alebo chyby. 
Pri zostavovaní konsolidovanej účtovnej závierky je štatutárny orgán zodpovedný za zhodnotenie schopnosti obce nepretržite pokračovať vo svojej činnosti, za opísanie skutočností týkajúcich sa nepretržitého pokračovania v činnosti, ak je to potrebné, a za použitie predpokladu nepretržitého pokračovania v činnosti. 

Zodpovednosť audítora za audit  konsolidovanej  účtovnej závierky
   Mojou zodpovednosťou je získať primerané uistenie, či konsolidovaná účtovná závierka ako celok neobsahuje významné nesprávnosti, či už v dôsledku podvodu alebo chyby, a vydať správu audítora, vrátane názoru. Primerané uistenie je uistenie vysokého stupňa, ale nie je zárukou toho, že audit vykonaný podľa medzinárodných audítorských štandardov vždy odhalí významné nesprávnosti, ak také existujú. Nesprávnosti môžu vzniknúť v dôsledku podvodu alebo chyby a za významné sa považujú vtedy, ak by sa dalo odôvodnene očakávať, že jednotlivo alebo v súhrne by mohli ovplyvniť ekonomické rozhodnutia používateľov, uskutočnené na základe tejto KÚZ. 
V rámci auditu uskutočneného podľa medzinárodných audítorských štandardov, počas celého auditu uplatňujem odborný úsudok a zachovávam  profesionálny skepticizmus. Okrem toho: 
· identifikujem a posudzujem riziká významnej nesprávnosti konsolidovanej účtovnej závierky,, či už v dôsledku podvodu alebo chyby, navrhujem a uskutočňujem audítorské postupy reagujúce na tieto riziká a získavam audítorské dôkazy, ktoré sú dostatočné a vhodné na poskytnutie základu pre môj názor. Riziko neodhalenia významnej nesprávnosti v dôsledku podvodu je vyššie ako toto riziko v dôsledku chyby, pretože podvod môže zahŕňať tajnú dohodu, falšovanie, úmyselné vynechanie, nepravdivé vyhlásenie alebo obídenie internej kontroly. 
· oboznamujem sa s internými kontrolami relevantnými pre audit, aby som mohol navrhnúť audítorské postupy vhodné za daných okolností, ale nie za účelom vyjadrenia názoru na efektívnosť interných kontrol
· hodnotím vhodnosť použitých účtovných zásad a účtovných metód a primeranosť účtovných odhadov a uvedenie s nimi súvisiacich informácií, uskutočnené štatutárnym orgánom.
· robím záver o tom, či štatutárny orgán vhodne v účtovníctve používa predpoklad nepretržitého pokračovania v činnosti a na základe získaných audítorských dôkazov záver o tom, či existuje významná neistota v súvislosti s udalosťami alebo okolnosťami, ktoré by mohli významne spochybniť schopnosť obce nepretržite pokračovať v činnosti. Ak dospejem k záveru, že významná neistota existuje, som povinný upozorniť v mojej správe audítora na súvisiace informácie uvedené v KÚZ alebo, ak sú tieto informácie nedostatočné, modifikovať môj názor. Moje závery vychádzajú z audítorských dôkazov získaných do dátumu vydania mojej správy audítora..
· hodnotím celkovú prezentáciu, štruktúru a obsah KÚZ vrátane informácií v nej uvedených, ako aj to, či konsolidovaná účtovná závierka, zachytáva uskutočnené transakcie a udalosti spôsobom, ktorý vedie k ich vernému zobrazeniu.

2.    Správa k ďalším požiadavkám zákonov a iných právnych predpisov
Správa k informáciám, ktoré sa uvádzajú v konsolidovanej  výročnej správe
Štatutárny orgán je zodpovedný za informácie uvedené v konsolidovanej výročnej správe  zostavenej podľa požiadaviek zákona o účtovníctve. Môj vyššie uvedený názor na konsolidovanú účtovnú závierku sa nevzťahuje na iné informácie v konsolidovanej výročnej správe..
V súvislosti s auditom konsolidovanej účtovnej závierky, je mojou zodpovednosťou oboznámenie sa s informáciami uvedenými v konsolidovanej výročnej správe a posúdenie, či tieto informácie nie sú vo významnom nesúlade s auditovanou konsolidovanou účtovnou závierkou alebo poznatkami, ktoré som získal počas auditu konsolidovanej účtovnej závierky, alebo sa inak zdajú byť významne nesprávne. Posúdil som, či konsolidovaná výročná správa obce obsahuje informácie, ktorých uvedenie vyžaduje zákon o účtovníctve.
Na základe prác vykonaných počas auditu konsolidovanej účtovnej závierky, podľa môjho  názoru:
· konsolidovaná výročná správa v časti 7.1. Plnenie príjmov a čerpanie výdavkov za rok 2024 v stĺpci Skutočné plnenie príjmov/čerpanie výdavkov uvádza hodnoty, ktoré nekorešpondujú s Tabuľkou č.12: k čl. IX-príjmy rozpočtu a s Tabuľkou č.13: k čl. IX-Výdavky rozpočtu, nakoľko v týchto tabuľkách obec uvádza výsledky rozpočtu bez zohľadnenia údajov zriadenej  rozpočtovej organizácie
-     konsolidovaná výročná správa obsahuje informácie podľa zákona o účtovníctve.
Okrem toho, na základe mojich poznatkov o účtovnej jednotke a situácii v nej, ktoré  som získal počas auditu konsolidovanej účtovnej závierky, som povinný uviesť, či som zistil významné nesprávnosti v konsolidovanej výročnej správe, ktorú som, obdržal pred dátumom vydania tejto správy audítora. V tejto súvislosti neexistujú zistenia, ktoré by som mal uviesť. 


V Tulčíku 16.12.2025
Ing. Lipka Marek, 
audítor licencia č.705
